ಒಂದು ಕೋಟಿ ರೂಪಾಯಿ ಲಂಚ ಪಡೆದ ಆರೋಪ :ರೈಲ್ವೆ ಅಧಿಕಾರಿ ಸೆರೆ ನವದೆಹಲಿ : ಸುಮಾರು ಒಂದು ಕೋಟಿ ರೂಪಾಯಿ ಲಂಚ ಪಡೆದಿದ್ದ ಇಂಡಿಯನ್ ರೈಲ್ವೆ ಇಂಜಿನಿಯರಿಂಗ್ ಸರ್ವೀಸ್ನ ಹಿರಿಯ ಉದ್ಯೋಗಿಯನ್ನು ಸಿಬಿಐ ಬಂಧಿಸಿದೆ. ಇದರ ಜೊತೆಗೆ ದೇಶದ 20 ಸ್ಥಳಗಳಲ್ಲಿ ಕಾರ್ಯಾಚರಣೆ ಕೈಗೊಂಡು ತನಿಖೆ ನಡೆಸಲಾಗಿದೆ ಎಂದು ಅಧಿಕಾರಿಗಳು ತಿಳಿಸಿದ್ದಾರೆ. 1985ನೇ ಬ್ಯಾಚ್ನ ಅಧಿಕಾರಿಯಾದ ಮಹೇಂದರ್ ಸಿಂಗ್ ಚೌಹಾಣ್ ಬಂಧಿತ ವ್ಯಕ್ತಿಯಾಗಿದ್ದು, ನಾರ್ಥ್ ಈಸ್ಟ್ ಫ್ರಾಂಟಿಯರ್ ರೈಲ್ವೆ ವಿಭಾಗದಲ್ಲಿ ಗುತ್ತಿಗೆಗಳನ್ನು ನೀಡುವ ಸಲುವಾಗಿ ಲಂಚ ಸ್ವೀಕರಿಸುತ್ತಿದ್ದನು ಎನ್ನಲಾಗಿದೆ. ಮಹೇಂದರ್ ಸಿಂಗ್ ಚೌಹಾಣ್ ನಾರ್ಥ್ ಈಸ್ಟ್ ಫ್ರಾಂಟಿಯರ್ ವಿಭಾಗದ ಅಸ್ಸಾಂನ ಮಲಿಗಾಂವ್ನ ಮುಖ್ಯ ಕಚೇರಿಗೆ ವರ್ಗಾವಣೆಗೊಂಡಿದ್ದ ಎಂದು ಅಧಿಕಾರಿಗಳು ಮಾಹಿತಿ ನೀಡಿದ್ದು, ಹಣವನ್ನು ಜಪ್ತಿ ಮಾಡಲಾಗಿದೆ. ಈ ವಿಚಾರಕ್ಕೆ ಸಂಬಂಧಿಸಿದಂತೆ ದೆಹಲಿ, ಅಸ್ಸಾಂ, ಉತ್ತರಾಖಂಡ ಹಾಗು ಮತ್ತೆರಡು ರಾಜ್ಯಗಳ ಮೇಲೆ ಸಿಬಿಐ ದಾಳಿ ನಡೆಸಿದೆ.